Alatriste a zo ur film spañol bras . Santet e vez an arc ' hant : skeudennoù brav eston , dilhad , armoù hag a bep seurt traouigoù a seblant gwir / istorel , hag all hag all . Kontet e vez istor ur " c ' habiten " ( ul lesanv eo hepken ) un den a c ' haller goprañ evit lazhañ er bloavezhioù 1600 e Spagn . Ur soudard eo ha n ' hall ket bevañ en un doare all . Un tamm hir eo ar film ( 2e20 ) ha marteze n ' eo ket splann awalc ' h an itrikoù politikel ( ha relijiel ) . Santet e vez e c ' hallfent bezañ dedennus kenañ , met a - benn ar fin n ' o deus ket kement - se a bouez . Mod all , n ' eus ket da dortal , pa vezer dirak un daolenn eus Velazquez o fiñval ez eus peadra da vezañ bammet . Ur sapre labour a zo war ar skeudenn , a - wechoù e lak da soñjal e taolennoù Vermeer ivez zoken . Plijus eo ivez gwelet ur film istorel o tremen e Bro Spagn ha savet gant tud ar vro e yezh ar vro . Ha Viggo Mortensen a deu a - benn d ' en em dennañ digudenn .